als_Latn dik_Latn sag_Latn
Korea e Veriut ka testuar më shumë se një raketë kundër anijeve, raporton AA.
Njoftimi është bërë publik nga Shtabi i Përgjithshëm i Koresë së Jugut, i cili ka thënë se Korea e Veriut ka testuar disa raketa tokë-det, në brigjet lindore të saj, raketa këto të cilat mendohet se janë me rreze të shkurtër.
Në deklaratë thuhet se raketat e lëshuara nga qyteti Wonsan, kanë rënë në det pas përshkimit të një rrezeje prej 200 kilometrash.
Zëdhënësi i ushtrisë së Koresë së Jugut, Roh Jae Cheon, ka thënë se Koreja e Veriut me këtë veprim mundohet të tregojë goditjen e një objektivi me raketa të ndryshme, duke treguar kështu forcën e goditjeve të ndjeshmërisë së lartë.
Raketat thuhet se kanë rënë në ujërat mes Gadishullit Korean dhe Detit të Japonisë, vend ky në të cilin forcat detare koreano-jugore dhe ato amerikane, zhvilluan një stërvitje të përbashkët, e cila përfundoi në fillim të kësaj jave.
Këto testime thuhet se janë prova e katërt në javët e fundit, të kryera nga Korea e Veriut.
Testin e fundit të raketave balistike, Korea e Veriut, e zhvilloi më 29 maj. Raketa e cila mendohet se është e llojit Scud, thuhet se ishte me rreze të shkurtër dhe se pas një trajektoreje rreth 450 kilometra, ka rënë në ujrat e Detit të Japonisë.
als_Latn als_Latn als_Latn als_Latn als_Latn als_Latn als_Latn